als_Latn dik_Latn sna_Latn
Asport – Duket se Amir Abrashi do të jetë emri më i lakuar për sa i përket merkatos. Mesfushori kuq-e-zi nuk ka arritur në një marrëveshje për ripërtëritjen e kontratës së tij, që i përfundon qershorin e këtij viti, çka do të thotë se është i lirë të negociojë edhe me klube të tjera.
Pikërisht për këtë arsye drejt mesfushorit të Grasshoppersit i kanë hedhur sytë shumë klube. Ditët e kaluara raportohej për një interesim të Torinos dhe Atalantës, të cilat u bashkëshoqëruan edhe nga dy klube të tjera italiane (Chievo dhe Cagliari). Por së fundmi sikurse raportojnë mediat italiane, për Abrashin ka bërë përpara edhe një klub gjerman, Werder Bremeni.
Sipas raportimeve klubi gjerman thuhet të ketë nisur tashmë kontaktet me Abrashin. Tashmë duket e qartë edhe për klubin zviceran se do ta humbasë mesfushorin shqiptar. Abrashi numëron 219 ndeshje si profesionist, nga ku mban të shënjuar 17 gola dhe 12 asiste. Ai ka luajtur për ekipet zinxhirë të kombëtares zvicerane, nga moshat U-18 e deri te U-21. Por zgjodhi të përfaqësonte ngjyrat e kombëtares shqiptare duke debutuar më 14 gusht 2013 me fanellën e Shqipërisë.
You must be logged in to post a comment Login
als_Latn als_Latn als_Latn eng_Latn